Ratnyčėlės tiltas

Ratnyčėlės tiltas, dar vadinamas Lenktuoju tilteliu – lenktas, arkinės formos pėsčiųjų tiltas Druskininkuose, nutiestas per Ratnyčią prie santakos su Nemunu. Šalia pastatyta skulptoriaus B. Vyšniausko skulptūra „Ratnyčėlė“, laikoma Druskininkų simboliu. Tiltas stovi kurorto istorinėje dalyje, jungia populiarius pasivaikščiojimo takus abipus Ratnyčios. Kaip architektūros ir kraštovaizdžio paminklas, tiltas kartu su skulptūra nuo 2018 m. įrašytas į Kultūros vertybių registrą.
miniatiūra|220px|left|Rudens reginys nuo tilto

Tiltas pastatytas apie 1953-1954 m., projekto autorius nežinomas. 1962 m. šalia kairiojo prietilčio sienelės ant pakylos įtaisyta bronzinė dekoratyvinė skulptūra „Ratnyčėlė“, vaizduojanti sėdinčią, per liemenį pasisukusią merginą su kriaukle rankoje. Tilto ir skulptūros kompleksas užima 614 m². Arkinis, vieno tarpatramio tiltas yra 19,73 m ilgio, 3, 64 m pločio, atremtas į monolitines gelžbetonines krantines atramas.

2016 m. atlikus tilto techninę ekspertizę, nustatyta jo prasta būklė, buvo parengti dokumentai objekto ir prieigų rekonstrukcijos darbams.Bus rekonstruojamas lenktas tiltelis per Ratnyčios upę regionunaujienos.lt, 2017-02-24 

2022 m. buvo atnaujintas tiltas, išlaikant jo unikalią formą. Remiantis ikonografine medžiaga, atkurti metaliniai turėklai, atstatytas senasis grindinis piešinys. Tilto prieigose buvę siauri pandusai ir laiptai pakeisti į plačius, patogius nuolydžius. Atnaujinta „Ratnyčėlės“ skulptūros pakyla, išgrįstas takas naujomis, prie aplinkos derančiomis trinkelėmis, atnaujintas apšvietimas, sutvarkyti upės šlaitai.Blogos naujienos Druskininkų gerbėjams – turistų pamiltą vietą šią vasarą teks aplenkti delfi.lt, 2021-06-02Baigta Druskininkų lenkto tiltelio ir jo prieigų rekonstrukcija statybunaujienos.lt, 2022-05-27

 Išnašos 

 Nuorodos 

 Henrikas Kebeikis. Tiltai per Ratnyčią Druskininkuose genealogy.lt p. 296 

Kategorija:Druskininkai
Kategorija:Lietuvos arkiniai tiltai
Kategorija:Lietuvos pėsčiųjų tiltai
Kategorija:Druskininkų savivaldybės tiltai
Kategorija:Druskininkų savivaldybės paveldas